יוג'ין קנדל

יוג'ין (יבגני) קנדל (נולד ב-6 ביולי 1959) הוא כלכלן ישראלי, פרופסור אמריטוס למימון בבית הספר למנהל עסקים של האוניברסיטה העברית בירושלים. בשנים 2009–2015 שימש יושב ראש המועצה הלאומית לכלכלה במשרד ראש הממשלה. כיום הוא יו"ר משותף של מכון המחקר והמדיניות (SNPI (Start-Up Nation Policy Institute ויו"ר הבורסה לניירות ערך בתל אביב. יוג'ין קנדל נולד במוסקבה, בירת ברית המועצות, בשם יבגני קנדל. אביו, פליקס קנדל, הוא סופר ותסריטאי. אמו הייתה מהנדסת. בשנת 1977 עלתה המשפחה לישראל, לאחר 4 שנים שבהן הייתה מסורבת עלייה והשתקעה בירושלים. קנדל למד באוניברסיטה העברית בירושלים והשלים תואר ראשון ותואר שני בכלכלה. קיבל תואר דוקטור מאוניברסיטת שיקגו. היה מרצה (Assistant Professor) למנהל עסקים באוניברסיטת רוצ'סטר בשנים 1989–1997. בשנה זו שב לאוניברסיטה העברית בישראל כחבר סגל בבית הספר למנהל עסקים ובמחלקה לכלכלה, ובשנת 2009 קודם לפרופסור מן המניין. בשנים 2004–2005 עמד בראש המחלקה לכלכלה. קנדל חבר במרכז לחקר הרציונליות באוניברסיטה העברית, במרכז למדיניות ולמחקר כלכלי בלונדון ובמכון האירופי לממשל תאגידי. תחום מחקרו האקדמי הוא שווקים פיננסיים. שימש כעורך של כתב העת "Journal of Financial Markets" והחל מ-2010 מכהן כיו"ר ועדת הפרס של פרס ראש הממשלה ליזמות ולחדשנות. היה חבר בוועדת ששינסקי לבחינת מדיניות תמלוגי הגז. שימש כחבר בוועדת הריכוזיות. החל משנת 2009 כיהן כיו"ר המועצה הלאומית לכלכלה במשרד ראש הממשלה וכן היה יועץ כלכלי לראש הממשלה בנימין נתניהו. באוגוסט 2011 מונה לחבר בוועדת טרכטנברג. ב-16 בפברואר 2013 הציג את תוכניתו לגיוס חרדים לצה"ל. התוכנית המכונה "מתווה קנדל", גובשה בשיתוף ראש הממשלה בנימין נתניהו. מפלגות ש"ס, יש עתיד, יהדות התורה והבית היהודי דחו את המתווה. ביולי 2015 הודיע לראש הממשלה על כוונתו לפרוש מתפקידו. לאחר פרישתו מהמועצה הלאומית לכלכלה, מונה למנכ"ל עמותת סטארט אפ ניישן סנטרל (SNC), שמטרתה לקדם הסברה ישראלית בעולם, באמצעות שיווק טכנולוגיות ישראליות ופיתוח של תעשיית ההיי-טק הישראלית. באפריל 2021 פרש מתפקיד זה ומונה ליו"ר משותף של מכון המחקר והמדיניות (SNPI (Start-Up Nation Policy Institute. ב-2024 פרסם, בשיתוף רון צור, מסמך שבו נטען כי ללא שינוי משמעותי בצורת הממשל בישראל, המדינה לא תגיע לשנתה ה-100. המסמך ראה לאור בספר "עתידים לישראל - ארבע הצעות לסדר חברתי-ממשלי חדש" בהוצאת מכון ירושלים למחקרי מדיניות. יוג'ין נשוי ואב לשלושה ילדים. Kandel, E. (2009), In Search of Reasonable Executive Compensation, CESIfo Economic Studies 55(3-4), 405-433. Kandel, E., Goldstein, M., Irvine, P. & Wiener, Z. (2009), Brokerage Commissions and Institutional Trades, Financial Studies 22 (12): 5175-5212. Kandel, E., Bondaryuk, A., Massa, M. & Simonov, A. (2008), Portfolio Diversification and the Decision to Go Public, The Review of Financial Studies 21(4), 2779-2824. Kandel, E., Guttman, I. & Kadan, O. (2006), A Rational Expectation Theory of Kinks in Financial Reporting, The Accounting Review 81(4), 811-848. Kandel, E., Foucault, T. & Kadan, O. (2005), Limit Order Book as a Market for Liquidity, The Review of Financial Studies 18(4), 1171-1217. Kandel, E. & Pearson, N. (2002), Option Value, Uncertainty and the Investment Decision, Journal of Financial and Quantitative Analyses 37(2), 341-374. Kandel, E. & Simhon, A. (2002), Between Search and Walras, The Journal of Labor Economics 20(1), 59-86 Kandel, E. & Pearson, N. (2001), Flexibility vs. Commitment in Personnel Management, The Journal of Japanese and International Economics 15(4), 515-556. Kandel, E. & Zilberfarb, B. (1999), Differential Interpretation of Information in Inflation Forecasts, The Review of Economics and Statistics 81(2), 217-226. Kandel, E. & Mark, L. (1999), Payment for Order Flow on Nasdaq, Journal of Finance 54(1), 35-66. Kandel, E., Barclay, M., Christie, W., Harris, J. & Schultz, P. (1999), Effect of Market Reform on the Trading Cost and Depths of Nasdaq Stocks, Journal of Finance 54(1), 1-34. Kandel, E. & Mark, L. (1999), Odd Eighths Avoidance as a Defense Against SOES Bandits,, Journal of Financial Economics 51(1), 85-102. Kandel, E., Barclay, M. & Mark, L. (1998), The Effect of Transaction Costs on Stock Prices and Trading Volume, Journal of Financial Intermediation 7(1), 130150 (lead article). Kandel, E. & Mark, L. (1997), Nasdaq Market Structure and Spread Patterns, Journal of Financial Economics 45, 61-89. Kandel, E. (1996), The Right to Return, Journal of Law and Economics 39(1), 329-355. Kandel, E. & Pearson, N. (1995), Differential Interpretation of Information and Trade in Speculative markets, Journal of Political Economy 103(4), 831-872. Kandel, E. & Lazear, E. (1992), Peer Pressure and Partnerships, Journal of Political Economy 100(4), 801-817. Kandel, E. (2003), Reprinted in the Personnel Economics volume of The International Library of Critical Writings in Economics, ed. Mark Blaug, Edward Edgar Publishing, 2003; Reprinted in The Economics of Modern Business Enterprise, volume (ed. Martin Ricketts), of The International Library of Critical Writings in Economics, series editor Mark Blaug, 2007. יוג'ין קנדל, ברשת החברתית LinkedIn יוג'ין קנדל, באתר SSRN דף הבית של פרופסור יוג'ין קנדל באתר האוניברסיטה העברית מירב ארלוזורוב, יוג'ין קנדל: המחקר הכלכלי צדק - התמריצים עובדים מצוין, אך הם עלולים להיות פצצות אטום, באתר TheMarker‏, 20 בנובמבר 2009 דותן לוי ושירלי ששון-עזר, יוג'ין קנדל: "המלצתי לבת שלי לחכות עם רכישת הדירה לשנה הבאה", באתר כלכליסט, 5 במרץ 2012 מישל אודי, יוג'ין קנדל: "אם צריך נביא קבלנים מחו"ל להוריד את מחיר הדירות", באתר כלכליסט, 24 ביולי 2012 מירב ארלוזורוב, "אי אפשר להעלות מסים לעשירים; למנוע מצעירים לעזוב לאוסטרליה; הרוב מרוויח מעליית מחירי הדיור", באתר TheMarker‏, 30 בדצמבר 2013 חגי עמית, יוג'ין קנדל מודאג - ובגלל זה הוא רוצה לבנות כאן עתיד טוב יותר, באתר TheMarker‏, 26 ביוני 2015 אמנון פורטוגלי, יוג'ין קנדל מודאג, ואנחנו צריכים להיות מודאגים מיוג׳ין קנדל, באתר "העוקץ", 1 ביולי 2015 מירב ארלוזורוב, "אני עוזב כי חבורת אנשים התאמצה להוכיח לציבור שאני ועמיתיי מושחתים", באתר TheMarker‏, 13 בנובמבר 2015 עמירם ברקת, ‏"אנשים בינוניים ינהלו את הפנסיות שלנו. אותי זה מפחיד", באתר גלובס, 23 במאי 2016 יובל דגן, ‏"ברגע שנפסיק לצמוח, העניין הבינלאומי בנו פשוט יעבור", באתר גלובס, 15 בינואר 2017 איתן אבריאל, יוג'ין קנדל: "בלי גידול בענף ההיי-טק יגיע סוף הצמיחה של הכלכלה הישראלית", באתר TheMarker‏, 7 באוקטובר 2017 יוסי אלי, פליקס קנדל מתבייש לדבר על "הזאב והארנב", באתר nrg‏, 11 במרץ 2013 דיאנה בחור ניר, "אבי לימד אותי מה עושים כששוטר קג"ב עוצר אותך: "אל תבקש כלום, אל תאמין למה שאומרים לך ואל תפחד מהם"", באתר כלכליסט, 3 בינואר 2013. שאול אמסטרדמסקי ותומר אביטל, "נמליץ לשים את תקבולי הגז בקרן לדורות הבאים", באתר כלכליסט, 6 בינואר 2011. ערן בר-טל, "ההיי־טק הוא הקטר של ישראל - אבל ל־60% אין גישה אליו", באתר ישראל היום, 24 באוגוסט 2017 בלומברג, הג'וב החדש של יוג'ין קנדל: ינהל קרן שתילחם בחרם, באתר TheMarker‏, 6 באוקטובר 2015 מאיר אורבך, יוג'ין קנדל פורש מתפקיד מנכ"ל סטארט-אפ ניישן, באתר כלכליסט, 19 באפריל 2021 מירב ארלוזורוב, הארץ בנתיב הנוכחי שבו צועדת מדינת ישראל, היא לא תגיע לחגוג את חגיגות המאה, באתר הארץ, 13 במאי 2024 אהוד פראוור וליאור שילת (עורכים), עתידים לישראל: ארבע הצעות לסדר חברתי-ממשלי חדש, מכון ירושלים למחקרי מדיניות, 2024